หน้าหวาน ซึ่งเกิดที่สวนแห่งนี้เมื่อเดือนตุลาคม พ.ศ. 2555 อยู่กับแสงเดือน ชัยเลิศ ผู้ก่อตั้ง
ช้างเพศเมีย (ดอกเงิน อายุ 15 ปี กับดอกไม้ ที่เกิดใหม่ (23 วัน))
**เอลลิแฟนท์เนเจอร์ปาร์ค** หรือ **เอเลเฟ่น เนเจอร์ พาร์ค** (อังกฤษ: Elephant Nature Park) เป็นที่สำหรับสัตว์อาศัยและศูนย์ช่วยเหลือช้างในอำเภอแม่แตง จังหวัดเชียงใหม่ ภาคเหนือของประเทศไทย ซึ่งห่างจากตัวเมืองเชียงใหม่ประมาณ 60 กิโลเมตร (37 ไมล์) ที่ก่อตั้งโดยแสงเดือน ชัยเลิศ (ชื่อเล่น: เล็ก) ส่วนใน พ.ศ. 2556 เอราวัณ เอลลิเฟนท์ รีไทร์เม้นท์ ปาร์ค ได้เปิดทางภาคตะวันตกของประเทศไทยในฐานะสาขา กระทั่งภายใน พ.ศ. 2559 ได้มีปางช้างสาขาในจังหวัดสุรินทร์และในกัมพูชา รวมถึงมีแผนจะเปิดสวนช้างแห่งที่ห้าในจังหวัดภูเก็ต จากนั้นจึงได้ประสานงานกับมูลนิธิรักษ์ช้างและสิ่งแวดล้อม

สวนธรรมชาติแห่งนี้เป็นสถานที่พักพิงสำหรับช้าง ที่ได้รับการช่วยเหลือและดำเนินการภายใต้รูปแบบธุรกิจ ที่นักท่องเที่ยวจ่ายเงินเพื่อเยี่ยมชมและช่วยดูแลสัตว์ และสามารถอยู่ได้นานขึ้น

ประวัติ
-------

แสงเดือน ชัยเลิศ เริ่มทำงานอนุรักษ์ช้างใน พ.ศ. 2539 ไม้สักซึ่งใช้ช้างจำนวนมากถูกห้ามในประเทศไทยใน พ.ศ. 2532 และช้างเหล่านั้นถูกทิ้งหรือขายเพื่อใช้ในอุตสาหกรรมการท่องเที่ยวหรือขอทานในเมือง รวมถึงช้างยังได้รับบาดเจ็บหลังจากลักลอบนำงาช้างไป

ในช่วงปลายคริสต์ทศวรรษ 1990 รัฐบาลไทยได้ดำเนินการส่งเสริมการท่องเที่ยวเชิงนิเวศในจังหวัดเชียงใหม่ การท่องเที่ยวสร้างรายได้ 350 ล้านดอลลาร์ใน พ.ศ. 2540 และเป็นแหล่งรายได้ที่ใหญ่ที่สุดของจังหวัด โดยแผนการท่องเที่ยวเชิงนิเวศเป็นที่ถกเถียงกับชนเผ่าพื้นเมืองที่นั่น

ใน พ.ศ. 2541 องค์การที่เรียกว่ากรีทัวร์ที่ดำเนินการโดยอดัม ฟลิน ได้ก่อตั้งเอลลิแฟนท์เนเจอร์ปาร์ค ซึ่งเป็นสถานที่ท่องเที่ยวและสงวนพันธุ์ช้าง ที่ได้รับการช่วยเหลือในหุบเขาทางเหนือที่เดินทางจากเทศบาลนครเชียงใหม่ประมาณหนึ่งชั่วโมง โดยมีแสงเดือน ซึ่งเป็นเจ้าของที่ดินบางส่วนและเช่าบางส่วนจากรัฐบาลไทย ในขณะนั้น สวนธรรมชาติดังกล่าวได้มีการแสดงช้างทุกวัน โดยช้างจะแสดงการเล่นตลกต่าง ๆ เช่น ทรงตัวบนขาข้างหนึ่ง, เล่นฟุตบอล และรวมถึงการให้ขี่ช้าง เธอได้สานต่อส่วนที่แยกจากกันต่อไปบนหนึ่งในภูเขาที่อยู่รายรอบสำหรับสัตว์ที่ได้รับความเสียหายโดยเฉพาะ ซึ่งเธอเรียกว่า "สวรรค์ของช้าง" สวนธรรมชาตินี้มีช้างที่ได้รับการช่วยเหลือ 34 เชือก เป้าหมายของเธอคือการยุติการแสดงในท้ายที่สุด และดำเนินการเพื่อสงวนพันธุ์เท่านั้น

เมื่อ พ.ศ. 2545 แสงเดือนเป็นที่รู้จักในด้านการรณรงค์ต่อต้านการทำให้ช้างสยบ และในช่วงนั้น ได้มีการเผยแพร่สารคดีเกี่ยวกับการปฏิบัติต่อช้างในประเทศไทยที่มีผลงานของแสงเดือน ซึ่งในการตอบสนอง องค์การพิทักษ์สัตว์ได้เรียกร้องให้คว่ำบาตรประเทศไทยจนกว่าจะมีการเปลี่ยนแปลงเงื่อนไข

ใน พ.ศ. 2548 การรณรงค์คว่ำบาตรได้ทำให้แสงเดือนอึดอัดต่อรัฐบาลไทย และนำไปสู่การขู่ฆ่า รวมถึงมูลนิธิเพื่อนช้าง ซึ่งเป็นองค์การที่ได้รับทุนจากรัฐบาลซึ่งทำงานเพื่อปรับปรุงสภาพของช้าง ต้องยุติการจัดหาเงินทุนสำหรับงานของแสงเดือน แสงเดือนได้รับการจัดอันดับให้เป็นหนึ่งใน "ฮีโรของเอเชีย" ในนิตยสาร*ไทม์*ฉบับเอเชีย ฉบับพิเศษหลังเกิดสึนามิ พ.ศ. 2548 ภายใน พ.ศ. 2548 ช้าง 17 เชือกที่แสงเดือนช่วยชีวิตนั้นโตแล้ว และเธอยังได้เปิดองค์การท่องเที่ยวในเชียงใหม่ ถึงเวลานี้ สวนธรรมชาติดังกล่าวจะไม่เปิดการแสดงอีกต่อไป และได้เปลี่ยนไปใช้รูปแบบธุรกิจที่นักท่องเที่ยวสามารถเข้ามาช่วยดูแลช้างได้

ใน พ.ศ. 2553 สวนธรรมชาตินี้มีช้าง 33 เชือก และผู้เยี่ยมชมสามารถมาได้ถึง 28 วัน โดยจ่ายเงิน 400 ดอลลาร์ต่อสัปดาห์

ครั้นเมื่อ พ.ศ. 2556 เอราวัณ เอลลิเฟนท์ รีไทร์เม้นท์ ปาร์ค ได้เปิดทางทิศตะวันตกของประเทศไทยบนเนื้อที่ 50 เฮกตาร์ข้างแม่น้ำแคว ซึ่งใช้เวลาเดินทางจากเมืองกาญจนบุรี 1 ชั่วโมง โดยเป็นส่วนขยายของสวนธรรมชาติเดิมและใช้รูปแบบธุรกิจเดียวกัน สถานที่ดังกล่าวเปิดตัวด้วยช้างห้าเชือก ทว่าหนึ่งในนั้นได้เสียชีวิตในปีแรก ส่วนใน พ.ศ. 2557 มีช้าง 37 เชือกที่เอลลิแฟนท์เนเจอร์ปาร์ค

ณ พ.ศ. 2559 แสงเดือนได้ช่วยชีวิตช้างที่ทุกข์ทรมานรวมแล้ว 200 เชือก นับตั้งแต่เธอเริ่มใน พ.ศ. 2539 และมีปางช้างสาขาในจังหวัดสุรินทร์รวมถึงในกัมพูชา ตลอดจนมีแผนจะเปิดสวนธรรมชาติแห่งที่ห้าในจังหวัดภูเก็ต ซึ่งความพยายามนี้ได้รับการประสานงานโดยมูลนิธิอนุรักษ์ช้างและสิ่งแวดล้อม ซึ่งบริหารงานโดยคนกลุ่มเดียวกัน

การยอมรับและการปรับปรุง
-----------------------

สำหรับผลงานของเธอ แสงเดือนได้รับรางวัลและการยอมรับจำนวนมาก เช่น "ฮีโรออฟแพลเนต" ของมูลนิธิฟอร์ด (พ.ศ. 2544), ฮีโรออฟเอเชียของนิตยสารไทม์ (พ.ศ. 2548), หนึ่งในหกวีรสตรีแห่งการอนุรักษ์โลก (พ.ศ. 2553) และรางวัลความรับผิดชอบของประเทศไทยสำหรับสวัสดิภาพสัตว์ (พ.ศ. 2561) นอกจากช้างแล้ว แสงเดือนยังจัดหาที่พักให้สุนัขกว่า 400 ตัว, แมว, นก และควายน้ำ ที่สวนธรรมชาติดังกล่าว เธอยังโน้มน้าวให้ที่พักอิสระหลายแห่งปรับปรุงชีวิตของช้าง และห้ามนักท่องเที่ยวขี่มันผ่านโครงการขยายที่ชื่อ*แซดเดิลออฟ!* ของเธอ

ใน พ.ศ. 2554 ด้วยความช่วยเหลือของเอลลิแฟนท์เอดอินเตอร์เนชันแนลได้มีการจัดทำรายงานเพื่อช่วยดูแลช้างในเอลลิแฟนท์เนเจอร์ปาร์ค (เพื่อแก้ไขโรคเท้า, การฝึกควาญช้าง และการจัดการ แก้ไขอาหารของช้าง, สุขอนามัย, การออกกำลังกาย รวมถึงระดับความเครียด ตลอดจนไม่อนุญาตให้นักท่องเที่ยวสัมผัสช้างโดยตรง)

ทั้งนี้ ช้างอาบน้ำด้วยตัวเอง โดยตั้งแต่ พ.ศ. 2561 ช้างมีการติดต่อใกล้ชิดกับอาสาสมัครและผู้มาเยือนน้อยลง ช้างอาบน้ำเองโดยไม่มีปฏิสัมพันธ์กับผู้มาเยี่ยมเยือน นี่เป็นส่วนหนึ่งของขั้นตอนต่อไปของเอลลิแฟนท์เนเจอร์ปาร์ค เพื่อให้ช้างมีโอกาสได้ใช้ชีวิตอย่างเป็นธรรมชาติมากที่สุด

ระเบียงภาพ
----------

* การให้อาหารช้างในที่พักพิงที่ออกแบบเองการให้อาหารช้างในที่พักพิงที่ออกแบบเอง
* การให้อาหารช้างในที่โล่งการให้อาหารช้างในที่โล่ง
* ควาญกำลังให้อาหารช้างควาญกำลังให้อาหารช้าง
* ควาญกับลูกช้างควาญกับลูกช้าง

อ้างอิง
-------

1. 1 2  Lillian Cunningham for The Washington Post via the Oakland Press. Nov 11, 2013. At one with the elephants at a Thailand sanctuary
2. ↑  Kane, John. "Day Nine – Elephant Nature Park". *Thai-Di-ary*. January 26, 2013.
3. 1 2  Garcia, Luisa. "Meet Thailand's elephant whisperer". *CBS News*. สืบค้นเมื่อ 10 June 2016.
4. 1 2 3 4 5  Michael Gebicki for The Sun-Herald (Sydney, Australia). (Nov. 29, 1998). Elephant lady's jumbo job
5. ↑  Hile, Jennifer (17 October 2002). "Reporter's Notebook: Elephants Heal at Thai "Heaven"". *National Geographic*. สืบค้นเมื่อ 2006-02-06.
6. 1 2  Inter Press Service 9 Nov. 1998. Development Thailand: Locals Say Ecotourism is Destruction
7. 1 2  Douglas H. Chadwick for National Geographic. October 1, 2005. Thailand's urban Giants เก็บถาวร 2008-06-30 ที่ เวย์แบ็กแมชชีน
8. ↑  Jennifer Hile for National Geographic Today October 16, 2002 Activists Denounce Thailand's Elephant "Crushing" Ritual
9. 1 2 3  King, Robert. The Elephant Whisperer. The Ecologist 35.9 (Nov/Dec 2005): 48–54.
10. ↑  Zabriskie, Phil (2005-10-03). "Asia's Heroes 2005, Sangduen "Lek" Chailert Thailand's Elephant Woman". *Time Magazine*. คลังข้อมูลเก่าเก็บจากแหล่งเดิมเมื่อ December 11, 2005. สืบค้นเมื่อ 2006-02-06.
11. ↑  Danielle Lancaster for the Sunday Herald Sun [Melbourne, Victoria, Australia] 25 Apr. 25, 2010. Elephant walk Thailand Jumbo-sized adventure.
12. 1 2  Margie Maccoll for the Herald Sun (Melbourne). September 25, 2014 Volunteer at the Erawan Elephant Retirement Park is Southwestern Thailand
13. ↑  Julia Jacobo for ABC News. May 24, 2016 in Thailand Falls Asleep 'Every Time' Caretaker Sings Her a Lullaby
14. ↑  Save the Elephant Foundation
15. 1 2 3  "Our Founder". *Save Elephant Foundation* (ภาษาอังกฤษแบบอเมริกัน). สืบค้นเมื่อ 2019-02-06.
16. ↑  "Elephants Are Tortured and Trafficked to Entertain Tourists in Thailand". *Time* (ภาษาอังกฤษ). สืบค้นเมื่อ 2019-02-06.
17. ↑  "Ms. Lek Chailert, Elephant Nature Park (Chiang Mai), winner of Responsible Thailand Awards 2018, Animal Welfare category". *TAT Newsroom* (ภาษาอังกฤษแบบอเมริกัน). สืบค้นเมื่อ 2019-02-06.
18. ↑  "Home – Dog Project – Elephant Nature Park" (ภาษาอังกฤษแบบอเมริกัน). สืบค้นเมื่อ 2019-02-06.
19. ↑  "Sharing Space at Elephant Nature Park". *Elephant Nature Park* (ภาษาอังกฤษแบบอเมริกัน). 2014-04-01. สืบค้นเมื่อ 2019-02-06.
20. ↑  Springer, Kate (2017-11-21). "The sanctuary saving Thailand's disappearing elephants". *CNN Travel* (ภาษาอังกฤษ). Video by Amanda Sealy and Beau Molloy. สืบค้นเมื่อ 2019-02-06.
21. ↑  "Visit & Volunteer – Elephant Nature Park Booking System". *www.elephantnaturepark.org*. สืบค้นเมื่อ 2019-02-06.
22. ↑  Carol Buckley, Elephant Aid International. May 1, 2011 Letter to Elephant Nature Park

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เอลลิแฟนท์เนเจอร์ปาร์ค**

* เว็บไซต์ทางการ
* segments from Vanishing Giants, documentary film by Jennifer Hile via National Geographic. October 2005.